GRUPPE+0

For oppvarmingsprogram i volleyball, se her. Oppvarming

Oppvarming er noe man gjør før en aktivitet for å varme opp kroppen. Når man varmer opp stiger temperaturen i kroppen fra 37 til 38-39 C, muskulaturen blir mer bøyelig, blodet strømmer bedre gjennom årene, man konsentrerer seg bedre og lysten til å trene eller jobbe hardt vil øke. All oppvarming begynner rolig og øker gradvis i intensitet, ettersom altfor intens aktivitet fra første sekund kan gi forskjellige skader, da musklene ikke har blitt bøyelige nok til å utføre tunge oppgaver, som brå start og stans eller raske vendinger.

Som oftest varmer man opp forskjellig utifra hvilken aktivitet man skal drive med etter oppvarmingen. Det vanligste er å først varme opp de store musklene i kroppen. Dette er fordi store muskler har god blodgjennomføring, og dermed vil man blir varm raskere. Etter å varmet opp de store musklene pleier de som driver med enkelte idretter å varme opp spesielle deler av kroppen. Skal man for eksempel spille volleyball etter oppvarmingen kan det være lurt å varme opp fingre og håndledd.

Når du skal begynne med en aktivitet er det viktig at man ikke begynner for hardt, dette gjelder også i oppvarming. Når man begynner å varme opp er det viktig at det ikke er for hardt eller at man gjør raske vendinger eller brå stans. I oppvarmingen bør man øke tempoet og intensiviteten etter vært, og på slutten av oppvarmingen kan man gjerne gjøre noen øvelser med høyt tempo.

Oppvarmingsprogram:
15 min. løping i sirkel med følgende: høye kneløft rumpespark spensthopp slenge seg ned på bakken 5 min. styrketrening med følgende : armhevinger sit ups planken